Esterházy Péter

Esterházy Péter (Budapest, 1950. április 14. – Budapest, 2016. július 14.) Kossuth- és József Attila-díjas magyar író, publicista, a Digitális Irodalmi Akadémia (DIA) alapító tagja.

Családja, tanulmányai 

Az Esterházy család grófi ágának sarja. Nagyapja, gróf Esterházy Móric (1881–1960) 1917-ben Magyarország miniszterelnöke volt. Édesapja gróf Esterházy Mátyás (1919–1998), édesanyja Mányoki Irén Magdolna (1916–1980). Felesége: Reén Gitta. Négy gyermek – Dóra, Marcell, Zsófia és Miklós – édesapja. Testvérei:Esterházy Márton magyar válogatott labdarúgó, Esterházy György és Esterházy Mihály.

A budapesti Piarista Gimnáziumban érettségizett 1968-ban. Matematikusként végzett az ELTE Természettudományi Karon 1974-ben, majd néhány évig a Kohó- és Gépipari Minisztérium Számítástechnikai Intézetében dolgozott alkalmazott matematikusként. 1978-tól szabadfoglalkozású író volt.

Magyarországon több száz tanulmány, kritika jelent meg munkáiról; számos rangos irodalmi díjban részesült bel- és külföldön egyaránt. Regényeit és elbeszéléseit több mint húsz nyelvre fordították le, külföldön is széles körben elismerik.

2003. szeptember 8-án a Mindentudás Egyetemén tartott előadást A szavak csodálatos életéből címmel, amelynek bővített anyaga kötetben is megjelent.

Betegsége és temetése
2015-ben hozta nyilvánosságra, hogy hasnyálmirigyrákban szenved. Utolsó művét betegségéről, és az elmúlásról írta Hasnyálmirigynapló címmel.

2016. augusztus 2-án temették el Gannán, az Esterházy-mauzóleumban. Katolikus szertartás szerint Várszegi Asztrik pannonhalmi apát búcsúztatta. A temetésen megjelent többek között Dés László, Törőcsik Mari, Balog Zoltán miniszter, Szőcs Géza, Dragomán György, Can Togay, Muhi András, Hobo, Mácsai Pál, Eperjes Károly, Spiró György, Konrád György, Szabó T. Anna, Németh Gábor, Jelenits István és Mécs Imre. A szertartás Dés László szaxofonszólójával kezdődött és Janis Joplin Mercedes Benz című számával zárult, melynek a végén elhangzó nevetésről Esterházy több művében is megemlékezett.

Munkássága, kritikák 
Esterházy Pétert többnyire a magyar posztmodern irodalom egyik legjelentősebb alakjaként értékelik. Intertextualitás, idézetek, töredékesség, valamint mozaikszerűség jellemző műveire. A történet helyett elsősorban a szöveg fontos számára, arra helyezi a hangsúlyt. Írásaiban rengeteg utalás található a magyar irodalmi hagyományokra, de a német kultúrához is szorosan kötődik.

Fogadtatása nagyon kedvező volt. Számos, akkor még a pályája kezdetén lévő kritikus üdvözölte benne a friss hangot, mely „a társadalmi értelemben is lehetővé váló változások forradalmi médiumaként szolgált”. (Példának okáért Balassa Péter és Radnóti Sándor is méltatta.) 

Az írótársak közül talán Nádas Péter fogadta a leglelkesebben a Termelési regényt. „Egy regénynek alig mondható avantgardista szövegkonstrukció, amely nemcsak detronizálta a diktatúra uralkodó nyelvét, azaz nemhogy halálosan nevetségessé tette a Moszkvából irányított magyar nyelvű halandzsát, hanem kész nyelvet adott legalább két nemzedéknek.”

Nem tagadható ugyanakkor, hogy sokan már Esterházy indulása idején is erős fenntartással fogadták írásait. Köztük volt Szerdahelyi István irodalomtörténész, esztéta, a Magyar Irodalmi Lexikon felelős szerkesztője és a Világirodalmi Lexikon felelős, majd főszerkesztője, aki Nyakatekertségek és hókuszpókuszok című, a Népszabadság 1981. június 3-án megjelent kritikájában az Esterházy prózával kapcsolatos aggályait részletezi. Érdekes momentum, hogy Szerdahelyi István évtizedekkel később, a Lajta Erika írónővel készített, Kivezetés a szépirodalomból című életútinterjújában is mint egy efemer kordivat képviselőjéről beszél Esterházy Péterről.

Alexa Károly irodalomtörténész, a legendás Mozgó Világ című folyóirat szépprózai rovatának egykori vezetője az Esterházy Péter halálának második évfordulóján megejtett számvetésében kiemelte, hogy Esterházy nagy erénye, hogy mindig is az irodalom és a nyelv legbensőbb titkait kutatta. Máshelyütt Alexa Károly így összegzi Esterházy Péterről vallott véleményét: „Esterházy helye meghatározatlan a magyar próza történetében – zárvány. Érdemben nincs út hozzá, és nincs út tőle. Legfeljebb – évtizedekkel pályára lépése után – történeti értelemben katalizátori szerepet tulajdoníthatunk neki.”

Művei

Prózai alkotások 
 Fancsikó és Pinta. Írások egy darab madzagra fűzve (elbeszélések, 1976) Magvető Kiadó
 Pápai vizeken ne kalózkodj (elbeszélések, 1977) Magvető Kiadó
 Termelési-regény (kisssregény) (regény, 1979) Magvető Kiadó
 Bevezetés a szépirodalomba, Magvető Kiadó
 Függő (1981)
 Ki szavatol a lady biztonságáért? (1982)
 Fuharosok (1983)
 Daisy (1984; „Opera semiseria egy felvonásban”)
 Kis Magyar Pornográfia (1984)
 A szív segédigéi (1985)
 Bevezetés a szépirodalomba (1986)
 Tizenhét hattyúk (1987) – Csokonai Lili álnéven, Magvető Kiadó
 A kitömött hattyú (1988; esszék), Magvető Kiadó
 Biztos kaland (Czeizel Balázzsal közösen, 1989), Novotrade; 2002 Magvető 
 Hrabal könyve (1990), Magvető Kiadó
 Az elefántcsonttoronyból (publicisztika, 1991) Magvető Kiadó
 A halacska csodálatos élete (publicisztika, 1991) Pannon; 2004 Magvető
 Hahn-Hahn grófnő pillantása – lefelé a Dunán (1992), Magvető 
 Élet és irodalom (Kertész Imre Jegyzőkönyvcímű művével) (1993) Magvető–Századvég; Egy történet 2002, Magvető Kiadó
Amit a csokornyakkendőről tudni kell... Esterházy Péter be-vezetésével; Corvina, Budapest, 1993
 A vajszínű árnyalat (fényképkönyv Szebeni Andrással közösen) (1993)
Függő. Bevezetés a szépirodalomba. Teljes, gondozott szöveg; szerk., sajtó alá rend., jegyz. Jankovics József; Ikon, Budapest, 1993 (Matúra Klasszikusok)
Könyvek / Tizenhét hattyúk / Csokonai Lili / Hrabal könyve / Hahn-Hahn grófnő pillantása. Lefelé a Dunán; Magvető, Budapest, 1993
Írások / A kitömött hattyú / Az elefántcsonttoronyból / A halacska csodálatos élete; Magvető, Budapest, 1994 
 Egy kékharisnya följegyzéseiből (1994; válogatott publicisztika) Magvető Kiadó
 Búcsúszimfónia – A gabonakereskedő (1994; komédia három felvonásban)
 Egy nő (1995) Magvető Kiadó
 Egy kék haris (1996; publicisztika) Magvető Kiadó
 Irene Dische, Hans Magnus Enzensberger, Michael Sowa: Esterházy: Egy házy nyúl csodálatos élete (le-, át, szét-, összevissza fordította Esterházy Péter) (1996) Magvető Kiadó
Arra gondoltam, hogy az le. Az ELTE Bölcsészettudományi Karán 1996 március 4.-, 11.-, 18.-, 20-án elhangzott „Arany János előadások” írott változata; Anonymus, Budapest, 1996 (ELTE Magyar Irodalomtörténeti Intézet füzetei)
 Harmonia cælestis (2000) Magvető Kiadó
Javított kiadás. Melléklet a Harmonia caelestishez; Magvető, Budapest, 2002
A szavak csodálatos életéből. A Mindentudás Egyetemén, 2003. szeptember 8-án elhangzott előadás bővített változata; Magvető, Budapest, 2003
Esterházy Péter–Kertész Imre–Nádas Péter: Kalauz; kísérő írások Bojtár Endre; Magvető, Budapest, 2003
A szabadság nehéz mámora. Válogatott esszék, cikkek, 1996-2003; Magvető, Budapest, 2003 
Hegedűs 2 [Hegedűs László]: Hegedűs fotó; szöveg Esterházy Péter; Magyar Fotográfiai Múzeum, Kecskemét, 2004
 Utazás a tizenhatos mélyére (2006) Magvető Kiadó
 Rubens és a nemeuklideszi asszonyok (2007; három dramolett) Magvető Kiadó
 Semmi művészet (2008) Magvető Kiadó
 Esti (2010) Magvető Kiadó
Jean-Philippe Toussaint: Zidane melankóliája; ford. Pacskovszky Zsolt / Esterházy Péter: Toussaint reménye; Jelenkor, Pécs, 2010
Én vagyok a Te. Mai revü; Nemzeti Színház, Budapest, 2011 (Nemzeti Színház színműtár)
 Egyszerű történet vessző száz oldal – a kardozós változat (2013) Magvető Kiadó
 Egyszerű történet vessző száz oldal – a Márk változat (2014) Magvető Kiadó
Esterházy Péter–Szüts Miklós: A bűnös; Magvető, Budapest, 2015
Hasnyálmirigynapló; Magvető, Budapest, 2016
 Drámák (Harminchárom változat Haydn-koponyára; Én vagyok a Te; Oratorium balbulum; Hét utolsó szó; Mercedes Benz) (2016) Magvető Kiadó
Az olvasó országa. Esszék, cikkek, 2003-2016; szerk. Tóth-Czifra Júlia; Magvető, Budapest, 2018
"És mesélni kezdtem"; vál. Dés László; Sztalker Csoport, Budapest, 2018 (Poket)
Hét utolsó szó; ill. Nádler István; Corvina, Budapest, 2018

CD-k, hangoskönyvek 
 Kertész Imre, Esterházy Péter: Egy történet
 Esterházy Péter: Egy nő
 Esterházy Péter. Fancsikó és Pinta
 Esterházy Péter: Harmonia caelestis
 Esterházy Péter: Semmi művészet
 Esterházy Péter: Ha minden jól megy – Esszék
 Esterházy Péter: A mi a bánat

Művei alapján készült filmek 
 1986 – Vigyázat, mélyföld!, rendező: Molnár György
 1986 – Idő van, rendező: Gothár Péter
 1987 – Tiszta Amerika, rendező: Gothár Péter (forgatókönyv)
 1992 – Anna filmje, rendező: Molnár György
 1996 – Érzékek iskolája, rendező: Sólyom András
 2006 – Könyveskép: Fancsikó és Pinta, rendező: Sonia El Eini
 2020 - Egy nő, rendező: Benkő Imola Orsolya, Szilágyi Szabolcs

Művei az alábbi idegen nyelveken jelentek meg 
 angol, bolgár, cseh, dán, finn, francia, görög, holland, horvát, japán, kínai, lengyel, lett, német, norvég, olasz, orosz, portugál, román, spanyol, svéd, szerb, szlovák, szlovén, török, újhéber (ivrit), ukrán (186 önálló kötet, újrakiadásokkal együtt – 2016. júliusi állapot).

Díjak, kitüntetések 

 1977 – Móricz Zsigmond-ösztöndíj
 1977 – Művészeti Alap Elsőkötetesek Díja
 1980 – Mikes Kelemen Kör Emlékérme (Hollandia)
 1981 – Mozgó Világ Aszú-díja
 1983 – Füst Milán-díj
 1984 – Déry Tibor-díj
 1986 – József Attila-díj
 1986 – Örley-díj (Nádas Péterrel)
 1988 – Vilenica-díj (Szlovénia)
 1990 – Krúdy Gyula-díj
 1990 – Az év könyve díj
 1991 – Alföld-díj
 1992 – Soros Alapítvány Életműdíja
 1992 – Ordre des Arts et des Lettres lovagi fokozata (Franciaország)
 1993 – Római Irodalmi Fesztivál Díja (Premio Opera di Poesia)
 1993 – Magyar Rádió Hangjáték Produkciódíj
 1994 – Szabad Sajtó Díj
 1994 – Ordre des Arts et des Lettres tiszti fokozata (Franciaország)
 1995 – A Magyar Művészetért Alapítvány Díja
 1995 – Björnson-díj (Norvégia)
 1995 – A Soros Alapítvány Alkotói Díja
 1996 – Kossuth-díj
 1996 – Szép Ernő-jutalom
 1998 – Vilenica-díj (Szlovénia) – másodszor
 1999 – Az év embere díj (Magyar Hírlap)
 1999 – Osztrák Állami Díj
 2001 – Magyar irodalmi díj
 2001 – Márai Sándor-díj
 2001 – Gundel művészeti díj
 2002 – CET Irodalmi Díj
 2002 – Herder-díj
 2002 – Győri Könyvszalon alkotói díj
 2003 – Ordre des Arts et des Lettres parancsnoki fokozata (Franciaország)
 2004 – Grinzane Cavour-díj (Olaszország)
 2004 – Pro Europa-díj
 2004 – Üveggolyó-rend (Írók Boltja)
 2004 – A német könyvszakma békedíja
 2005 – Demény Pál-emlékérem
 2006 – Prima Primissima díj
 2006 – Cittá di Bari irodalmi különdíj (Olaszország)
 2007 – Budapesti Román Kulturális Intézet kulturális nívódíja
 2007 – A Magyar Köztársasági Érdemrend középkeresztje (polgári tagozat) – nemzetközileg is nagyra becsült irodalmi munkássága elismeréseként
 2007 – Színházi Dramaturgok Céhének díja (Rubens és a nemeuklideszi asszonyokcímű  drámájáért)
 2007 – Grinzane-Beppe Fenoglio-díj (Olaszország)
 2008 – A Magyar Kultúra Követe
 2008 – Angelus Közép-Európai Irodalmi Díj
 2009 – Ovidius-díj – a külföldi íróknak járó legrangosabb elismerés (Románia)
 2009 – Budapest díszpolgára
 2009 – Manes Sperber Irodalmi Díj (Ausztria)
 2009 – Húszéves a Köztársaság díj
 2010 – Ordinul Meritul Cultural in grad de Comandor (Románia)
 2010 – Alföld-díj
 2011 – Évad Legjobb Magyar Drámája-díj (Színházi Dramaturgok Céhe – Én vagyok a Tecímű drámájáért)
 2011 – AEGON művészeti díj
 2012 – Babits Mihály Alkotói Emlékdíj
 2013 – Jeanette Schocken irodalmi díj (Németország)
 2013 – Premio Mondello nemzetközi irodalmi díj (Olaszország), tudósítás:
 2016 – Hazám-díj (posztumusz)

Tagság (válogatás) 
 Széchenyi Irodalmi és Művészeti Akadémia (1993-tól)
 Digitális Irodalmi Akadémia (Budapest)
 Deutsche Akademie für Sprache und Dichtung (Darmstadt)
 Akademie der Künste, Berlin
 Académie Européenne des Sciences, des Arts et des Lettres

Származása

Interjúk 
 EZREDVÉGI BESZÉLGETÉS Esterházy Péterrel (Monory M. András – Tillmann J. A.)
 Megint világbajnokok leszünk! – Esterházy Péter szerint Rooney egy Rilke a futballpályán – Népszabadság, 2006. június 3.
 A politikai elit is mi vagyunk – Esterházy Péter szerint normálisnak lenni nehéz, és mintha nem volna erőnk hozzá – Népszabadság, 2006. szeptember 23.
 A sosemvolt matematikus – Esterházy Péter az intelligens nemtudásról – SZIE Újság, XI. évfolyam 3.
 Esterházy Péter és Fabiny Tamás disputája az identitásról – Asztali beszélgetések...1 – Öt Párbeszéd; (Luther Kiadó, 2008. szerk: Galambos Ádám)
 Esterházy Péter megemlékezése Ottlik Gézáról, kérdező Kelevéz Ágnes
 Emlékműsor

Róla szóló művek 
 Diptychon. Elemzések Esterházy Péter és Nádas Péter műveiről, 1986-88; szerk. Balassa Péter; Magvető, Budapest, 1988 (JAK füzetek)
 Wernitzer Julianna: Idézetvilág avagy Esterházy Péter, a Don Quijote szerzője; Jelenkor, Pécs, 1994 (Élő irodalom sorozat)
 Kulcsár Szabó Ernő: Esterházy Péter; Kalligram, Pozsony, 1996 (Tegnap és ma)
 Fuharosok. DEkonFERENCIA V. Szeged [in Mojo], 1998. április 16-17.; szerk. Müllner András, Odorics Ferenc; Ictus–JATE, Szeged, 1999 (deKON-KÖNYVek)
 Esterházy Péter 50 éves; in: Kalligram, 2000/4.
 Was für ein Péter! Über Péter Esterházy; szerk. Angelika Klammer; Residenz, Salzburg–Wien, 1999
 Másodfokon. Írások Esterházy Péter Harmonia caelestis és Javított kiadás című műveiről; vál., szerk. Böhm Gábor; Kijárat, Budapest, 2003 (Kritikai zsebkönyvtár)
 Selyem Zsuzsa: Szembe szét. Humor és szentség összefüggése Esterházy Péter prózájában; Koinónia, Kolozsvár, 2004
 Selyem Zsuzsa–Balázs Imre József: Humor az avantgárdban és a posztmodernben; Scientia, Kolozsvár, 2004 (Sapientia könyvek)
 Balassa Péter: Segédigék. Esterházy Péter prózájáról; Balassi, Budapest, 2005 (Balassa Péter művei)
 Szabó Gábor: "...te, ez iszkol". Esterházy Péter Bevezetés a szépirodalomba című műve nyomában; Magvető, Budapest, 2005
 Újvári Katalin: Kézfogás az irodalomban. Kertész Imre Jegyzőkönyv és Esterházy Péter Élet és irodalom című művének szövegtani-stilisztikai összehasonlítása; Bibó István Gimnázium, Kiskunhalas, 2006 (Fejjel)
 Rudaš Jutka: A szellem finom játéka. A kortárs magyar irodalom interkulturális aspektusai; Kijárat, Budapest, 2006 (Kritikai zsebkönyvtár)
 Palkó Gábor: Esterházy-kontextusok. Közelítések Esterházy Péter prózájához; Ráció, Budapest, 2007
 Marianna D. Birnbaum: Esterházy, Konrád, Spiró Jeruzsálemben. Három beszélgetés; Magvető, Budapest, 2010
 Találunk szavakat. Válogatott írások Esterházy Péter műveiről (1974-2008); szerk. Palkó Gábor, Péczely Dóra, Magvető, Budapest, 2010
 Magyar Miklós: A posztmodern kelgyó enfarkába harap. Esterházy Péter és a francia új regény; Holnap Magazin, Székesfehérvár, 2014
 Az évek iszkolása. Esterházy Péter és Marianna D. Birnbaum beszélget; Magvető, Budapest, 2015
 A megrendülés segédigéi. EP, 1950-2016; összeáll., szerk. Kőrössi P. József; Noran Libro, Budapest, 2016 + CD
A hiány felmérése. Emlékülés az ELTE Magyar Irodalom- és Kultúratudományi Intézet, az ELTE Művészetelméleti és Médiakutatási Intézet és a Magvető Kiadó szervezésében. Budapest, 2016. július 29.; szerk. Hermann Veronika, Szegő János; Magvető, Budapest, 2016 (Esterházy-füzetek)
Dora Kaprálová: Egy férfi. Válasz Esterházy Péternek; ford. J. Hahn Zsuzsanna; Typotex, Budapest, 2016 (Typotex világirodalom)
Magyar Miklós: Esterházy triptichon; Magyar Miklós, Budapest, 2017
Magyar Miklós: Én. Én. Én. Én. Esterházy Péter; Napkút Kiadó, Budapest, 2021

Egyéb 
 Plágium-ügy: Gondola , NOL

Jegyzetek

További információk 

 Esterházy-lap
 Esterházy-vacsora
 Kortárs Irodalmi Adattár – részletes bibliográfia 2002-ig
Érettségi 2008-műsor
 2003-as előadása a Mindentudás Egyetemén – 2003-as előadása nézhető és olvasható formában, életrajz, publikációs jegyzék, linkajánló
 Magyar irodalmi művek fordításai – lefordított műveinek jegyzéke
 Esterhazy Péter az Irolap.hu weboldalon
 
 Esterházy Péter műfordításokban Bábel Web Antológia
 
Esterházyt utánozni képtelenség – Az Asztali beszélgetések sorozatban a PIM-ben Parti Nagy Lajos és Závada Pál Esterházy Péterre emlékezett. Moderátor: Galambos Ádám (videóval), Litera, 2017
 Alexa Károly: A padisah sátra. Magyar Idők / Lugas; 2018-08-04.
A Magyarországi Evangélikus Egyházhoz került az Esterházy Péter és Gitta Könyvtár : Evangelikus.hu. 2020. ápr. 14.

1950-ben született személyek
2016-ban elhunyt személyek
Magyar írók
Magyar drámaírók
Digitális Irodalmi Akadémia-tagok
A Széchenyi Irodalmi és Művészeti Akadémia tagjai
József Attila-díjasok
Kossuth-díjasok
Déry Tibor-díjasok
Füst Milán-díjasok
Márai Sándor-díjasok
Szép Ernő-díjasok
Gundel művészeti díjasok
Alföld-díjasok
AEGON művészeti díjasok
Prima Primissima díjasok
Győri Könyvszalon alkotói díjasok
Krúdy Gyula-díjasok
Szabad Sajtó-díjasok
Hazám-díjasok
A Húszéves a Köztársaság díj kitüntetettjei
Herder-díjasok
Budapest díszpolgárai
Budapesten született személyek
Péter
Piarista diákok
Rákban elhunyt személyek